**Rámcová dohoda č. SE-VO2-2022/004020- 00**

**na vykonanie servisu optických laboratórnych prístrojov**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z. z.“)

(ďalej len „Dohoda“)

medzi zmluvnými stranami:

**Odberateľ:**

Názov: **Slovenská republika,** zastúpená **Ministerstvom vnútra Slovenskej republiky**

Sídlo: Pribinova 2, 812 72 Bratislava

V zastúpení: Ing. Peter Kolenčík generálny riaditeľ sekcie ekonomiky

Ministerstva vnútra Slovenskej republiky,

na základe plnej moci č. p. SL-OPS-2022/001312-072 zo dňa 06.5.2022

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Kupujúci“)

**a**

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

Bankové spojenie:

Číslo účtu:

Tel:

e-mail:

registrácia:

(ďalej len „Predávajúci“)

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2022/xxxx a vo Vestníku verejného obstarávania č. xxx/2022 zn. xxx- MST verejnú súťaž na realizáciu zákazky s názvom **Servis optických laboratórnych prístrojov** (ďalej len **„**verejné obstarávanie**“**).
2. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Odberateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Dodávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečiť servis laboratórnych optických prístrojov a dodanie príslušnej dokumentácie (tak ako je tento pojem zadefinovaný nižšie v čl. I, bode 1.1., čl. II. bodoch 2.1. až 2.5 a Prílohy č. 1, resp. 2 tejto Dohody), ktorý bude v súlade s touto Dohodou.

**Článok I.**

**Predmet Dohody**

* 1. Predmetom tejto Dohody je záväzok Dodávateľa za podmienok stanovených touto Dohodou poskytovať pre Odberateľa služby „**Servis optických laboratórnych prístrojov**“, vrátane dopravy na miesto dodania podľa potrieb Odberateľa, ktoré sú špecifikované v Prílohe č.1 tejto Dohody (ďalej len **„Služba“**) a záväzok Odberateľa riadne a včas poskytnutú Službu prevziať a zaplatiť Dodávateľovi cenu dohodnutú v súlade s podmienkami Dohody.
  2. Zmluvné strany sa dohodli, že Služby podľa tejto Dohody sa realizovať priebežne na základe písomnej objednávky/objednávok a faktúry.

**Článok II.**

**Služby**

* 1. Služby sú podrobne špecifikované v Opise predmetu zákazky (ďalej len „**OPZ**“) použitom v súťažných podkladoch vo verejnom obstarávaní, ktorý tvorí Prílohu č.1. tejto Dohody, ako aj v ponuke Dodávateľa predloženej do verejného obstarávania (ďalej len „**Ponuka**“), ktorá tvorí Prílohu č. 2. tejto Dohody.
  2. Dodávateľ sa zaväzuje poskytovať Služby v kvalite špecifikovanej v OPZ.

**Článok III.**

**Cena**

* 1. Maximálna celková cena tejto Rámcovej dohody je stanovená maximálne do výšky: .........EUR bez DPH
  2. Maximálne jednotkové ceny ako aj maximálna cena celkom za Služby musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov (ďalej len“Cena“)
  3. Cena musí zahŕňať všetky ekonomicky oprávnené náklady Dodávateľa vynaložené v súvislosti s poskytnutím Služby, a to najmä náklady za Službu, na obstaranie spotrebného materiálu, dovozné clá, dopravu na miesto dodania, náklady na obalovú techniku a balenie a primeraný zisk Dodávateľa.
  4. Cena za Služby musí byť stanovená v mene EUR. K fakturovanej Cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase poskytnutia Služby.
  5. Cena celkom za Služby, ktoré môžu byť v súlade s touto Dohodou poskytnuté, je stanovená v súlade s ponukou predloženou úspešným uchádzačom vo verejnom obstarávaní a je uvedená v prílohe č. 2 tejto Dohody.
  6. Dodávateľ prehlasuje, že Služby poskytuje Odberateľovi za najlepších/najvýhodnejších podmienok, aké sa poskytujú na relevantnom trhu.

**Článok IV.**

**Predpokladané množstvo Služieb**

* 1. Predpokladané množstvo Služieb, ktoré Odberateľ odoberie od Dodávateľa v súlade s touto Dohodou je určené v OPZ v Prílohe č. 1.A tejto Dohody.
  2. Odberateľ nie je povinný odobrať predpokladané množstvo Služieb, ani vyčerpať predpokladaný finančný objem zákazky podľa čl. III. bodu 3.1. tejto Dohody. Celkové objednané množstvo Služieb bude závisieť výlučne od potrieb Odberateľa počas doby platnosti tejto Dohody.

**Článok V.**

**Doba platnosti Dohody**

* 1. Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v čl. III. bod 3.1. tejto Dohody, podľa toho, ktorá skutočnosť nastane skôr.

**Článok VI.**

**Dodanie Služby**

* 1. Dodávateľ na základe písomnej objednávky, Odberateľovi poskytne Služby v kvalite špecifikovanej v Prílohe č. 1. tejto Dohody v bezchybnom stave.
  2. Miestom poskytnutia Služieb je:

Kriminalistický a expertízny ústav Policajného zboru

- Sklabinská 1, Bratislava

- Príboj 560, Slovenská Ľupča

- Kuzmányho 8, Košice

* 1. Lehota plnenia čiastkového poskytovania Služieb dohodnutých v tejto Dohode je tridsať (30) dní odo dňa doručenia objednávky Dodávateľovi.
  2. Služby musia byť poskytnuté v súlade s Prílohou č.1 tejto Dohody a touto Dohodou. Prebratie Služby poskytnutej do miesta poskytnutia Služby odberateľovi sa uskutoční fyzickým prevzatím Služby, kontrolou množstva a kvality dodanej Služby a podpisom preberacieho protokolu splnomocneným zástupcom Dodávateľa a Odberateľa. V preberacom protokole bude uvedené presné množstvo a druh poskytnutej Služby, vyjadrenie, či dodávka Služby je úplná a či pri prevzatí Služby stav zodpovedal požiadavkám podľa OPZ, Ponuky, tejto Dohody. V preberacom protokole Odberateľ vyznačí riadne prevzatie Služby. Preberací protokol môže byť podkladom pre fakturáciu až po odstránení vád poskytnutých Služieb. Preberacím protokolom môže byť aj dodací alebo servisný list.
  3. Dodávateľ sa zaväzuje zástupcovi Odberateľa oznámiť (v súlade s čl. XIV bod 14.3 ) Dohody čas poskytnutia Služby v mieste plnenia najneskôr dva (2) pracovné dni pred predpokladaným dňom poskytnutia Služby, okrem služieb u ktorých bol s Odberateľom vopred dohodnutý a presne stanovený termín.
  4. Ak Dodávateľ neoznámi termín poskytnutia Služby v súlade s bodom 6.5. tohto článku Dohody, Odberateľ nie je povinný prevziať Službu v deň poskytnutia, ale až v nasledujúci deň. Náklady spojené s odmietnutím prevzatia neoznámenej dodávky Služby a jej opätovným doručením znáša Dodávateľ.
  5. Dodávateľ sa zaväzuje poskytovať Služby bez vád, na základe preberacieho protokolu, prípadne dodacieho alebo servisného listu. Dodávateľ umožní Odberateľovi riadne prevzatie poskytnutej Služby a kontrolu stavu. Vady zistené pri dodaní Služby je Odberateľ povinný oznámiť Dodávateľovi pri jej prevzatí. Vady skryté je Odberateľ povinný oznámiť bez zbytočného odkladu po tom, ako sa o nich dozvedel. Ak Dodávateľ neposkytne Služby na miesta poskytovania Služieb, riadne a včas, je Odberateľ oprávnený odmietnuť ich prevzatie. Dodávateľ je následne povinný bezodkladne písomne oznámiť nový termín poskytnutia Služby.
  6. Po riadnom poskytnutí Služby Odberateľ potvrdí jeho prevzatie podpísaním preberacieho protokolu, prípadne dodacieho alebo servisného listu. Potvrdený preberací protokol (dodací/servisný list) sú podkladom pre vystavenie faktúry a budú tvoriť jej neoddeliteľnú súčasť.
  7. V prípade poskytnutia Služby pred stanoveným termínom poskytnutia Služby nemá Dodávateľ nárok na finančné zvýhodnenie.

**Článok VII.**

**Platobné podmienky a fakturácia**

* 1. Odberateľ sa zaväzuje za poskytnuté Služby zaplatiť Dodávateľovi Cenu na základe faktúry vystavenej Dodávateľom po poskytnutí Služby a podpísaní preberacieho protokolu alebo dodacieho listu alebo servisného listu s vyznačením riadneho poskytnutia Služby. Odberateľ neposkytne Dodávateľovi žiaden preddavok ani zálohové platby.
  2. Každá faktúra vystavená Dodávateľom bude obsahovať náležitosti podľa všeobecne záväzných právnych predpisov (najmä podľa zákona č. 222/2004 Z. z. o dani z pridanej hodnoty v znení neskorších predpisov). Neoddeliteľnou súčasťou faktúry Dodávateľa bude originál/fotokópia preberacieho protokolu alebo dodacieho listu alebo servisného listu s vyznačením riadneho poskytnutia Služby potvrdeného Odberateľom. Súčasťou faktúry musí byť (ak je to aplikovateľné) najmä:

- jednoznačná informácia, či Dodávateľ je alebo nie je platiteľom DPH;

- číslo a názov Dohody;

- číslo objednávky;

- číslo faktúry a dátum jej vystavenia;

- špecifikácia platby (názov banky Dodávateľa vrátane kódu SWIFT, číslo účtu dodávateľa vrátane čísla v tvare IBAN);

- názov a opis obsahu dokladov, podrobnú špecifikáciu dodávky, údaj o jednotkovej cene, množstve dodávky, celkovú účtovanú čiastku bez DPH, DPH a spolu s DPH;

- pečiatka a podpis oprávnenej osoby Dodávateľa;

- dátum doručenia dokladu Odberateľovi (napr. pečiatka podateľne).

Sumy vo faktúre, resp. jej prílohách sa uvádzajú s presnosťou na 2 desatinné miesta s matematickým zaokrúhlením.

* 1. Lehota splatnosti faktúry Dodávateľa je šesťdesiat (60) dní odo dňa doručenia faktúry Odberateľovi zo strany Dodávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto Dohody. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Odberateľovi. Dodávateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Dohody.
  2. Ak predložená faktúra nebude vystavená v súlade s touto Dohodou, Odberateľ ju bezodkladne vráti Dodávateľovi na doplnenie a/alebo prepracovanie s uvedením nedostatkov, ktoré sa majú odstrániť. Nová 60-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Odberateľovi.
  3. Všetky faktúry budú uhrádzané výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Odberateľa uvedeného v záhlaví tejto Dohody na účet Dodávateľa uvedený v záhlaví tejto Dohody.
  4. Bankové spojenie Dodávateľa uvedené na faktúre musí byť zhodné s bankovým spojením dohodnutým v tejto Dohode.

**Článok VIII.**

**Práva a povinnosti zmluvných strán**

* 1. Dodávateľ je povinný poskytovať Služby Odberateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne.
  2. Odberateľ je povinný protokolárne prebrať bezchybne poskytnuté Služby podľa čl. VI. bod 6.1. tejto Dohody, v mieste poskytnutia Služby a za splnenia podmienky podľa čl. VI. bod 6.5. tejto Dohody a riadne a včas zaplatiť cenu dohodnutú podľa čl. III. tejto Dohody.
  3. V Prílohe č.3 tejto Dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  4. Dodávateľ je povinný Odberateľovi oznámiť akúkoľvek zmenu údajov u subdodávateľov uvedených v Prílohe č.3 tejto Dohody, a to bezodkladne.
  5. V prípade zmeny subdodávateľa je Dodávateľ povinný najneskôr do 5 (päť) pracovných dní odo dňa zmeny subdodávateľa predložiť Odberateľovi informácie o novom subdodávateľovi v rozsahu údajov podľa bodu 8.3. tohto článku tejto Dohody a predmety subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
  6. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  7. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok IX.**

**Záručná doba a zodpovednosť za vady**

* 1. Dodávateľ zodpovedá v súlade s príslušnými ustanoveniami Obchodného zákonníka za vady poskytnutých Služieb.
  2. Dodávateľ v zmysle § 429 a nasl. Obchodného zákonníka zodpovedá za kvalitu poskytnutých Služieb minimálne šesť (6) mesiacov (ďalej len „**Záručná doba**“) od prevzatia Služby Odberateľom, t.j. odo dňa uvedeného na preberacom protokole alebo dodacom alebo servisnom liste.
  3. Podľa bodu 9.2. tohto článku tejto Dohody Dodávateľ zodpovedá za to, že poskytnuté Služby budú mať počas Záručnej doby vlastnosti vymedzené v OPZ a Ponuke a že stav po poskytnutí Služieb bude umožňovať použitie prístrojov za účelom, na aký sa prístroje obvykle používajú.
  4. Odberateľ je povinný písomne oznámiť Dodávateľovi vady v kvalite Služieb bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  5. Uplatnenie záruky musí obsahovať:
     1. číslo Rámcovej dohody,
     2. popis vady v kvalite Služby alebo spôsob ako sa vada v kvalite Služby prejavuje,
     3. počet vadných Služieb,
     4. určenie spôsobu uspokojenia nároku zo záruky podľa bodu 9.7. tejto Dohody.
  6. Dodávateľ je povinný sa písomne k Uplatneniu záruky vyjadriť do 7 (sedem) dní po jeho doručení. Ak sa Dodávateľ v tejto lehote nevyjadrí, má sa za to, že Uplatnenie záruky je oprávnené a Dodávateľ súhlasí s oznámenými vadami kvalite Služieb (ďalej len „**Oprávnená reklamácia**“).
  7. V uplatnení záruky je Odberateľ povinný určiť aké nároky si uplatňuje zo záruky. V prípade Oprávnenej reklamácie môže Odberateľ požadovať podľa svojho uváženia:
     1. vrátenie zaplatenej ceny za Služby vykazujúce vady v kvalite,
     2. zľavu z ceny za Služby vykazujúci vady v kvalite,
     3. nové Služby nevykazujúce vady v kvalite,
     4. opakované Služby nevykazujúce vady v kvalite.
  8. Popri nárokoch ustanovených v bode 9.7. tohto článku tejto Dohody má Odberateľ nárok na náhradu škody.
  9. V prípade nárokov z Oprávnenej reklamácie podľa bodov 9.7.1. a/alebo 9.7.2. tohto článku Dohody je Dodávateľ povinný vystaviť a doručiť odberateľovi dobropis (oprava základu dane s náležitosťami podľa príslušných všeobecne záväzných právnych predpisov platných na území SR)) so splatnosťou 30 (tridsať) dní odo dňa jeho doručenia Odberateľovi.
  10. V prípade nárokov z Oprávnenej reklamácie podľa bodov 9.7.3. a/alebo 9.7.4. tohto článku tejto Dohody je Dodávateľ povinný poskytnúť Služby vykazujúce vady v kvalite za bezchybné Služby a/alebo vykonať nápravu stavu Služby do 30 (tridsať) dní odo dňa doručenia Uplatnenia záruky. V tomto prípade zabezpečí odobratie Služby vykazujúcej vady v kvalite z miesta poskytnutia Služby a poskytnutie bezchybnej a/alebo opravenej Služby na miesto poskytnutia Služby Dodávateľ na svoje náklady.

**Článok X.**

**Ukončenie Dohody**

10.1. Túto Dohodu je možné skončiť:

10.1.1. písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,

10.1.2. písomným odstúpením od Dohody ktoroukoľvek zo Zmluvných strán,

10.1.3. písomnou výpoveďou Dohody podľa bodu 10.7. tohto článku.

10.2. Odberateľ je oprávnený písomne odstúpiť od Dohody v prípade, ak:

* + 1. proti Dodávateľovi začalo konkurzné konanie alebo reštrukturalizácia,
    2. Dodávateľ vstúpil do likvidácie,
    3. Odberateľ mal (3)tri a viac Oprávnených reklamácii k podstatnej časti dodávky Služieb,
    4. Dodávateľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Odberateľa toto konanie a jeho následky v určenej primeranej lehote neodstráni,
    5. Dodávateľ poruší povinnosť podľa čl. VIII. bod 8.3 až 8.6 tejto Dohody,
    6. v čase jej uzavretia existoval dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    7. táto nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
  1. Dodávateľ je oprávnený písomne odstúpiť od tejto Dohody v prípade, ak Odberateľ poruší Dohodu podstatným spôsobom. Za podstatné porušenie tejto Dohody na strane Odberateľa sa považuje omeškanie Odberateľa s úhradou faktúry/faktúr viac ako šesťdesiat (60) dní po lehote ich splatnosti.
  2. Odberateľ je oprávnený písomne odstúpiť od Dohody uzavretej s Dodávateľom aj v prípade, ak Dodávateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora.
  3. Odstúpenie od Dohody musí mať písomnú formu, musí sa v ňom uviesť dôvod odstúpenia a  je účinné dňom doručenia druhej Zmluvnej strane.
  4. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti,   
     ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala a to najmä vojny, živelné katastrofy značného rozsahu majúce súvislosť s predmetom plnenia podľa tejto Dohody, štrajky. Za vyššiu moc sa však nepovažujú najmä výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
  5. Túto Dohodu môže Odberateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Dodávateľovi.

**Článok XI.**

**Zmluvné pokuty a úroky z omeškania**

11.1. V prípade, že Dodávateľ neposkytne Služby v súlade s písomnou Objednávkou (riadne) a v dohodnutom termíne (včas) má Odberateľ právo požadovať za každý aj začatý deň omeškania zmluvnú pokutu vo výške 0,05 % z ceny Služby, s poskytovaním ktorej je Dodávateľ v omeškaní.

11.2. V prípade omeškania Odberateľa s úhradou splatnej faktúry, má Dodávateľ právo za každý aj začatý deň omeškania požadovať úroky z omeškania v zákonom stanovenej výške, ak o ne Dodávateľ požiada.

11.3. V prípade omeškania Dodávateľa s odstránením vady Služby podľa čl. IX. bod  9.10. tejto Dohody má odberateľ právo požadovať za každý aj začatý deň omeškania zmluvnú pokutu vo výške 0,05 % z ceny Služby, s poskytnutím/opravou ktorého je Dodávateľ v omeškaní.

11.4. Zaplatením zmluvnej pokuty/pokút Dodávateľom Odberateľovi nie je dotknutý nárok na náhradu škody, ktorý prevyšuje výšku zmluvnej pokuty/pokút.

**Článok XII.**

**Náhrada škody**

12.1. V prípade že Odberateľovi bude spôsobená škoda Dodávateľom, Dodávateľ sa túto škodu zaväzuje

v plnom rozsahu odberateľovi nahradiť.

**Článok XIII.**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „**Oznámenie**“) musia byť v písomnej podobe doručené:
5. osobne,
6. poštou prvou triedou s uhradeným poštovným,
7. kuriérom prostredníctvom kuriérskej spoločnosti alebo
8. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie poskytované Odberateľovi bude zaslané na adresu uvedenú nižšie alebo inej osobe alebo na inú adresu, ktorú Odberateľ priebežne písomne oznámi Dodávateľovi v súlade s týmto článkom Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: xxxx (vyplní odberateľ)

email:

* 1. Oznámenie poskytované Dodávateľovi bude zaslané na adresu uvedenú nižšie alebo inej osobe alebo na inú adresu, ktorú Dodávateľ priebežne písomne oznámi Odbrateľovi v súlade s týmto článkom Dohody:

Dodávateľ: xxx

k rukám: xxx (vyplní dodávateľ)

email: xxx

Oznámenie nadobúda účinnosť okamihom jeho prevzatia a má sa za prevzaté:

13.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo   
 kuriérom; alebo

13.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa   
 doručuje ako poštová zásielka prvej triedy s uhradeným poštovným; alebo

13.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa   
 doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Zmluvné strany sa dohodli, že Dodávateľ nie je oprávnený jednostranne započítať akúkoľvek svoju pohľadávku voči pohľadávkam odberateľa.
  3. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom dlžníka.
  5. Dodávateľ sa zaväzuje poskytnúť odberateľovi všetku súčinnosť nevyhnutnú na plnenie tejto Dohody.

**Článok XIV.**

**Záverečné ustanovenia a riešenie sporov**

* 1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Odberateľ.
  2. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  3. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory , ktoré vzniknú z tejto Dohody zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.
  4. Táto Dohoda je vyhotovená v piatich (5) vyhotoveniach s platnosťou originálu, pričom Dodávateľ obdrží dve (2) vyhotovenia a Odberateľ obdrží tri (3) vyhotovenia.
  5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
  6. Neoddeliteľnou súčasťou tejto Dohody je:

Príloha č. 1: Opis predmetu zákazky

Príloha č. 2: Štruktúrovaný rozpočet ceny tejto Dohody

Príloha č. 3: Informácie o subdodávateľoch

V Bratislave dňa: V Bratislave dňa:

za Odberateľa: za Dodávateľa:

....................................................... ........... .....................................................